Saudiya Arabistoni hududida Misrdan kelgan ziyoratchilar mingan avtobus yo‘l transport hodisasiga yo‘liqishi oqibatida 19 kishi halok bo‘ldi. Bu haqda Associated Press xabar tarqatgan. Aniqlik kiritilishicha, umra ziyorati uchun yo‘l olgan misrliklarning avtobusida jami 44 kishi bo‘lgan va ulardan 25 nafari jarohatlangan. Ayni vaqtda hodisa sabablari o‘rganilmoqda.